short: lescha d'agricultura

pdf_content: Lescha per mantegnair e promover l'agricultura (lescha d'agricultura)    910.000   Lescha per mantegnair e promover l'agricultura  (lescha d'agricultura)  dals 25-09-1994 (versiun dals 01-12-2012)  acceptada dal pievel ils 25 da settember 19941)  1. Disposiziuns generalas  Art.  1 * Intent 1 Il chantun promova e sustegna l'agricultura en il rom da la legislaziun federala sco  er cun atgnas mesiras.  Art.  2 Egualitad da las schlattainas 1 Las indicaziuns davart las persunas, davart las funcziuns e davart las professiuns en  questa lescha sa refereschan ad omaduas schlattainas,  uschenavant ch'i  na resulta  nagut auter or dal senn da questa lescha.  2. Possess funsil puril  2.1. DRETG FUNSIL PURIL  Art.  3 Dretgs da precumpra chantunals 1 Il dretg da precumpra han las suandantas instituziuns autorisadas: 1. Corporaziuns ch'èn vegnidas fundadas per l'intent da meglierar il funs han il   dretg da precumpra da bains immobigliars agriculs ch'èn situads en il territori  cumpiglià, premess che l'acquist serva a l'intent da la corporaziun. Il dretg da  precumpra exista mo fin al mument che la regenza decida davart l'acquist da  proprietad.  1) M dals  23  da  november  1993,  339;  PCG 1993/94,  821  (1. lectura),  PCG 1994/95,  96  (2. lectura)  * tabellas da las modificaziuns a la fin dal relasch   1     910.000    2. * En  connex  cun  l'alienaziun  d'alps  exista  in  dretg  da  precumpra  tenor  la   suandanta  successiun (i  n'exista  nagin dretg da precumpra,  sche l'alp  vegn  alienada sco part d'in manaschi agricul u sco ina part essenziala d'in tal): a) corporaziuns da dretg public ed associaziuns d'alp cun sedia en quella   vischnanca che dovra las alps per alpegiar il muvel che vegn er envernà  en vischnanca;  b) associaziuns d'alp grischunas e corporaziuns da dretg public, premess  ch'ellas  dovran  las  pastgiras  per  il  muvel  da  lur  commembers  e  cultiveschan quellas gia il mument da la midada da maun;  c) associaziuns d'alp grischunas e corporaziuns da dretg public che dovran  las pussaivladads d'alpegiar per il muvel da lur commembers;  d) la vischnanca, en la quala la chaussa è situada; e) autras vischnancas grischunas per chargiar il muvel dals possessurs dal   lieu. 3. En cas da l'alienaziun da dretgs parzials ha l'associaziun d'alp u la corporaziun   da dretg public,  a  la  quala  quests  dretgs  parzials  appartegnan,  in  dretg da   precumpra. I n'exista nagin dretg da precumpra, sch'ils dretgs parzials vegnan  alienads ensemen cun in manaschi agricul u sco parts essenzialas d'in tal.  Art.  3bis * …  2.2. FITTANZA AGRICULA  Art.  4 1. Dretg da prefittanza 1 Sche  alps,  dretgs  da  participaziun  u  dretgs  d'utilisaziun  d'alps  vegnan  fittads   danovamain, han in dretg da prefittanza: 1. corporaziuns da dretg public ed associaziuns d'alp privatas, premess ch'ellas   chargian l'alp en emprima lingia cun il muvel da lur commembers: a) cun sedia en la vischnanca ch'è proprietaria da l'alp, b) cun domicil da la maioritad dals alpegiants al lieu, nua che la chaussa sa   chatta, c) cun sedia en l'ulteriur chantun;  2. purs che dovran l'alp per alpegiar lur muvel: a) cun domicil al lieu, nua che la chaussa sa chatta, b) cun domicil en l'ulteriur chantun.  2 Il dretg da prefittanza croda, sche: 1. l'affittader dat a fit main che 5 dretgs d'utilisaziun da la medema alp; 2. l'affittaziun vegn fatga ensemen cun in manaschi agricul; 3. l'affittaziun è insupportabla per il titular dal dretg da prefittanza. 3 Alps destinadas per l'affittaziun ston – en cas d'ina midada dal fittadin – vegnir  publitgadas da l'affittader en il fegl uffizial dal chantun fin ad ina data fixada da la  regenza.  2       910.000   Art.  5 2. Dretg d'utilisaziun 1 Ils proprietaris ed ils fittadins d'alps e da pastgiras ston per regla surpigliar muvel  da  possessurs  da  muvel  domiciliads  en  il  chantun  Grischun  per  l'alpegiada  a  cundiziuns adequatas. 2 A candidats  extrachantunals  dastgan  vegnir  concedids dretgs  per  l'alpegiada  da  muvel pir suenter ina data fixada da la regenza. 3 En cas da discordia po il possessur da muvel pretender la decisiun da la regenza.  3. Furmaziun, cussegliaziun ed experiments agriculs  3.1. FURMAZIUN PROFESSIUNALA AGRICULA  Art.  6 1. Princip 1 Il  chantun è l'instituziun responsabla per la furmaziun professiunala agricula. El  promova la furmaziun professiunala agricula e la furmaziun supplementara a norma  da la legislaziun federala e dal dretg chantunal. 2 La  furmaziun  cumpiglia  er  la  furmaziun  professiunala  e  la  furmaziun  supplementara en las professiuns agriculas spezialas.  Art.  7 2. Purschida da furmaziun 1 Il chantun mantegna ina scola agricula cun in bain puril. 2 Per  professiuns  agriculas  spezialas  po  il  chantun  far  contracts  cun  instituziuns  responsablas  datadas e  sustegnair  cun contribuziuns la  frequentaziun da lieus da  scolaziun interchantunals.  3.2. CUSSEGLIAZIUN AGRICULA  Art.  8 Cussegliaziun 1 La  cussegliaziun  da  manaschis  agriculs  ha  l'intent  da  meglierar  la  situaziun  economica e sociala da l'agricultura. Ella sveglia ina chapientscha pli profunda per   ina producziun confurma al martgà ed als animals e che schanegia l'ambient. 2 Per  ademplir  questas  incumbensas  mantegna  il  chantun  in  servetsch  da  cussegliaziun agricula.  3.3. EXPERIMENTS AGRICULS  Art.  9 Experiments 1 Ils uffizis pon vegnir autorisads da far experiments che s'orienteschan a la pratica.   3     910.000    3.4. DISPOSIZIUNS CUMINAIVLAS  Art.  10 Contribuziuns 1 Per  promover  las  stentas  dal  servetsch  da  cussegliaziun  sco  er  per  realisar   experiments  pratics  e  per  prender  mesiras  spezialas  po  il  chantun  conceder  contribuziuns.  4. Disposiziuns economicas  4.1. EN GENERAL  Art.  11 1. Mesiras chantunalas 1 Il chantun promova sco cumplettaziun dal dretg federal: a) ina  cultivaziun  orientada  al  martgà  ed  adattada  als  animals  sco  er  che   schanegia  l'ambient,  spezialmain  la  producziun,  l'elavuraziun  e  la  commerzialisaziun dals products correspundents;  b) la  meglieraziun  da  las  cundiziuns  d'existenza,  spezialmain  en  regiuns  periferas;  c) il  mantegniment  da  la  basa  agricula  e  da  las  particularitads  en  il  chantun  Grischun.  Art.  12 2. Credits d'investiziun ed agid a manaschis 1 Il  chantun  sustegna  las  mesiras  tenor  la  legislaziun  federala  davart  ils  credits   d'investiziun e l'agid a manaschis en l'agricultura.  4.2. CULTIVAZIUN E PROTECZIUN DA PLANTAS  Art.  13 Cultivaziun e protecziun da plantas 1 Il chantun prenda mesiras adattadas per promover la cultivaziun d'ers, da pavel, da  puma,  da legums e da vignas sco er per proteger  las plantas.  La preferenza han  mesiras da protecziun biologicas.  4       910.000   4.3. ALLEVAMENT, VENDITA D'ANIMALS ED ASSICURANZA  DA MUVEL  Art.  14 * 1. Allevament d'animals a) princip  1 Per l'allevament d'animals po il chantun sustegnair atgnas mesiras da promoziun e  pajar contribuziuns.  Art.  15 * …  Art.  16 * …  Art.  17 * 2. Vendita d'animals 1 Il chantun promova la vendita d'animals da niz cun sustegnair mesiras da reclama  sco er mesiras per dischimpegnar las fieras da muvel e cun sa participar a las mesiras  da la confederaziun per dischimpegnar la fiera. 2 Per finanziar mesiras spezialas per promover la vendita da muvel gross po l'uniun  purila grischuna mantegnair in fond per l'agid a sasez. 3 Il  fond vegn augmentà tras las contribuziuns annualas dals possessurs da muvel   gross e tras ina contribuziun dal chantun che ha maximalmain il medem import.  Art.  18 * …  Art.  19 * …  Art.  20 * …  Art.  21 * …  Art.  22 * …  4.4. … *  Art.  23 * …   5     910.000    4.5. ECONOMIA DA LATG ED ECONOMIA D'ALP *  Art.  24 * Economia da latg ed economia d'alp 1 Il chantun sustegna mesiras per promover l'economia da latg e l'economia d'alp.  5. Finanziaziun, contribuziuns e taxas  Art.  25 1. Finanziaziun 1 En tut quels cas che contribuziuns chantunalas èn la premissa per contribuziuns  federalas  vala  la  regla  ch'il  chantun  conceda  las  contribuziuns  che  vegnan  pretendidas dad el tenor la legislaziun federala. 2 Il  cussegl  grond po en atgna cumpetenza fixar  definitivamain  mintga  onn en il  budget ils credits per las contribuziuns dal chantun sin fundament da questa lescha  sco er da las ordinaziuns executivas dal cussegl grond, sche questas contribuziuns  n'èn anc betg fixadas en la lescha u en las ordinaziuns. * 3 Per mesiras  chantunalas independentas en il  senn da questa lescha vegn fixà in   import da maximalmain 5 milliuns francs. Il cussegl grond po adattar quest import a  las relaziuns economicas midadas.  Art.  26 2. Prestaziuns dal stadi a) contribuziuns  1 La regenza concluda da conceder contribuziuns ed autras mesiras da promoziun en  il senn da questa lescha sco er da las ordinaziuns executivas dal cussegl grond ed en  il rom dals credits fixads dal cussegl grond. 2 Ella po cumbinar mesiras chantunalas da promoziun e contribuziuns chantunalas  cun cundiziuns e pretensiuns.  Art.  27 b) restituziun 1 Prestaziuns  dal  stadi  retratgas  nungiustifitgadamain  ston  vegnir  restituidas,  spezialmain er, sche las cundiziuns e las pretensiuns colliadas cun il pajament na  vegnan betg observadas. Ulteriuras mesiras pon vegnir fixadas en las ordinaziuns  executivas. 2 La dumonda da restituziun pertutga la cumpetenza da l'uffizi,  dal qual il champ  commerzial vegn pertutgà da la contribuziun. 3 Il dretg da restituziun surannescha tenor las prescripziuns dal dretg federal.  6       910.000   Art.  28 3. Taxas ed indemnisaziuns 1 L'incassament  dals  custs  sa  drizza tenor  las  disposiziuns da la  lescha davart  la  giurisdicziun administrativa1) e tenor l'ordinaziun che vegn relaschada sin basa da  quella lescha. * 2 Il cussegl grond è autorisà da fixar disposiziuns spezialas davart las taxas per las  activitads  da tut  las  autoritads e  da tut  ils  funcziunaris  ch'èn  incumbensads  cun  l'execuziun da questa lescha sco er da las disposiziuns executivas correspundentas e  regla  lur  indemnisaziun,  sch'i  na  ston  betg  vegnir  applitgadas  las  disposiziuns  d'indemnisaziun generalas. El po surdar a la regenza da relaschar tariffas da taxas   inditgadas spezialmain e da reglar singulas indemnisaziuns.  6. Protecziun giuridica e disposiziuns penalas  6.1. PROTECZIUN GIURIDICA  Art.  29 * Meds legals 1 Sche la cumpetenza è tar in uffizi  subordinà, tar ina persuna giuridica dal dretg  public u tar in'organisaziun privata cun cumpetenzas suveranas, po vegnir fatg recurs  administrativ tar il departament cumpetent. 2 Cunter decisiuns e cunter disposiziuns dal departament po vegnir fatg recurs tar la  dretgira administrativa. 3 Resalvadas restan disposiziuns dal dretg federal  e chantunal davart  meds legals  spezials e davart proceduras.  Art.  29a * Fatgs da contribuziun 1 Cunter decisiuns dal  departament  davart  contribuziuns,  per  las  qualas  i  n'exista  nagin dretg legal, po vegnir fatg recurs tar la regenza. Quella decida definitivamain.  6.2. DISPOSIZIUNS PENALAS  Art.  30 * 1. Chastiabladad a) cuntravenziuns  1 Tgi che violescha sapientivamain u per negligientscha questa lescha u relaschs che   sa basan sin quella e disposiziuns dal chantun u da la vischnanca, vegn chastià cun  ina multa.  1) DG 370.100   7   http://www.gr-lex.gr.ch/data/370.100/rm   910.000    Art.  31 b) resalva d'ulteriuras disposiziuns penalas 1 Ils causals penals dal dretg federal e chantunal restan resalvads.  Art.  32 c) persunas giuridicas e societads 1 Sch'i  vegn commess ina cuntravenziun cun exequir ina fatschenta  d'ina persuna  giuridica,  d'ina  societad  collectiva  u  commanditara,  d'ina  firma  singula  u  d'ina   collectivitad senza persunalitad giuridica u cun executar fatschentas u servetschs per   in'autra  persuna,  ston  vegnir  applitgadas  las  disposiziuns  penalas  per  quellas  persunas, en il num da las qualas igl è vegnì agì u avess stuì vegnir agì. Per multas e   per custs stat buna solidaricamain la persuna giuridica, la societad u la collectivitad  da persunas.  Art.  33 d) surannaziun 1 Cuntravenziuns  cunter  questa  lescha  u  cunter  relaschs  che  sa  basan  sin  quella  suranneschan  entaifer  2  onns  dapi  che  l'act  chastiabel  è  vegnì  terminà.  La  surannaziun absoluta entra en vigur  suenter 5 onns.  Il  chasti  d'ina cuntravenziun  surannescha en 5 onns.  Art.  34 2. Cumpetenza e procedura 1 Cuntravenziuns cunter relaschs e disposiziuns dal chantun vegnan giuditgadas da  l'autoritad cumpetenta dal chantun, cuntravenziuns cunter relaschs e disposiziuns da  la vischnanca vegnan giuditgadas da la vischnanca. 2 La cumpetenza e la procedura en detagl sa drizzan tenor las disposiziuns davart la  procedura penala davant autoritads administrativas. *  7. Cumpetenza ed execuziun  Art.  35 1. Cussegl grond 1 Il cussegl grond relascha las ordinaziuns executivas tar questa lescha, cun resalva   d'ina assegnaziun expressiva da las cumpetenzas correspundentas a la regenza.  Art.  36 2. Regenza 1 La regenza relascha las disposiziuns executivas. 2 Dal rest ha la regenza l'incumbensa d'exequir questa lescha, sch'i n'èn betg fixadas   ulteriuras cumpetenzas d'execuziun en questa lescha u en las ordinaziuns executivas.  Il  cussegl  grond e la regenza pon surdar las cumpetenzas executivas  per singuls   champs specifics als departaments u als uffizis sutordinads a quels.  8       910.000   Art.  37 3. Departament cumpetent 1 Il  departament cumpetent en il senn da questa lescha sco er da las disposiziuns   executivas è il departament da l'intern e da l'economia publica, nun che la regenza  designeschia in auter departament.  Art.  38 4. Organisaziuns privatas 1 Il cussegl grond e la regenza pon surdar tschertas incumbensas e cumpetenzas ad  organisaziuns privatas. 2 Uschenavant ch'i vegn surdà incumbensas uffizialas ad organisaziuns privatas, han  quellas la cumpetenza. En quest connex po vegnir  applitgada confurm al senn la  lescha da responsabladad1) per questas organisaziuns e per las persunas che ageschan  en lur num.  Art.  39 5. Concordats 1 Il chantun po sa participar ad instituziuns interchantunalas per la scolaziun e per la   furmaziun supplementara agricula sco er ad ulteriuras cunvegnas interchantunalas. 2 El  paja  las  contribuziuns  ed  ils  custs  da  scolaziun  ch'èn  colliads  cun  la  commembranza. 3 Davart la participaziun decidan las autoritads tenor l'artitgel 33 da la constituziun  chantunala2). Sche la participaziun è vegnida decidida dal pievel, decida il cussegl  grond davart midadas posteriuras.  8. Disposiziuns finalas e transitoricas  Art.  40 Aboliziun dal dretg vertent 1 Cun l'entrada en vigur da questa lescha vegnan abolids tut ils relaschs chantunals e  tut las prescripziuns che stattan en cuntradicziun cun questa lescha, spezialmain: a) la lescha introductiva tar la lescha federala dals 12 da zercladur 1951 davart il   mantegniment da la proprietad funsila purila dals 27 da settember 19533); b) la lescha davart il servetsch da cussegliaziun agricula dals 2 da mars 19584); c) la  lescha  davart  la  subvenziun  da  maschinas  agriculas  e  d'utensils  per   l'agricultura dals 24 d'avrigl 19665); d) la lescha davart l'introducziun e la finanziaziun da la lescha federala davart ils   supplements da famiglia per lavurants agriculs e per purs da muntogna dals 27  da settember 19536);  1) DG 170.050 2) DG 110.100 3) vDG 1457 4) CUL 1958, 68 5) CUL 1966, 160 6) vDG 1492   9   http://www.gr-lex.gr.ch/data/110.100/rm http://www.gr-lex.gr.ch/data/170.050/rm   910.000    e) la lescha introductiva tar la lescha federala davart la fittanza agricula dals 5  d'avrigl 19871);  f) la lescha davart  la promoziun da l'allevament  d'animals  e da la vendita  da  muvel dals 9 d'october 19602);  g) la lescha davart l'assicuranza da muvel en il chantun Grischun dals 4 da mars   19623).  Art.  41 Disposiziun transitorica 1 Las prescripziuns abolidas restan applitgablas per tut ils fatgs ch'èn capitads durant   il temp da lur validitad.  Art.  42 Entrada en vigur 1 Questa  lescha  vegn  messa  en  vigur  da  la  regenza4) suenter  ch'ella  è  vegnida  acceptada dal pievel.  1) CUL 1987, 1785 2) CUL 1961, 203 e CUL 1983, 1195 3) CUL 1962, 59 e CUL 1967, 357 4) messa en vigur cun il CR dals 6 da december 1994 per il 1. da schaner 1995; publitgada en    il FUC dals 23 da december 1994  10       910.000   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 25-09-1994 01-01-1995 relasch emprima versiun - 26-11-2000 01-01-2001 Art. 1 revisiun totala - 26-11-2000 01-01-2001 Art. 3 al. 1, 2. midada - 26-11-2000 01-01-2001 Art. 3bis aboliziun - 26-11-2000 01-01-2001 Art. 16 aboliziun - 26-11-2000 01-01-2001 Art. 17 revisiun totala - 26-11-2000 01-01-2001 Art. 18 aboliziun - 26-11-2000 01-01-2001 Art. 19 aboliziun - 26-11-2000 01-01-2001 Art. 20 aboliziun - 26-11-2000 01-01-2001 Art. 21 aboliziun - 26-11-2000 01-01-2001 Art. 22 aboliziun - 26-11-2000 01-01-2001 Titel 4.4. aboliziun - 26-11-2000 01-01-2001 Art. 23 aboliziun - 26-11-2000 01-01-2001 Titel 4.5. midada - 26-11-2000 01-01-2001 Art. 24 revisiun totala - 31-08-2006 01-01-2007 Art. 28 al. 1 midada 2006, 3327 31-08-2006 01-01-2007 Art. 29 revisiun totala 2006, 3327 31-08-2006 01-01-2007 Art. 29a integraziun 2006, 3327 18-04-2007 01-01-2008 Art. 14 revisiun totala 2007, 2007 18-04-2007 01-01-2008 Art. 15 aboliziun 2007, 2007 16-06-2010 01-01-2011 Art. 30 revisiun totala 2010, 2414 16-06-2010 01-01-2011 Art. 34 al. 2 midada 2010, 2414 25-09-2012 01-12-2012 Art. 25 al. 2 midada -   11     910.000    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 25-09-1994 01-01-1995 emprima versiun - Art. 1 26-11-2000 01-01-2001 revisiun totala - Art. 3 al. 1, 2. 26-11-2000 01-01-2001 midada - Art. 3bis 26-11-2000 01-01-2001 aboliziun - Art. 14 18-04-2007 01-01-2008 revisiun totala 2007, 2007 Art. 15 18-04-2007 01-01-2008 aboliziun 2007, 2007 Art. 16 26-11-2000 01-01-2001 aboliziun - Art. 17 26-11-2000 01-01-2001 revisiun totala - Art. 18 26-11-2000 01-01-2001 aboliziun - Art. 19 26-11-2000 01-01-2001 aboliziun - Art. 20 26-11-2000 01-01-2001 aboliziun - Art. 21 26-11-2000 01-01-2001 aboliziun - Art. 22 26-11-2000 01-01-2001 aboliziun - Titel 4.4. 26-11-2000 01-01-2001 aboliziun - Art. 23 26-11-2000 01-01-2001 aboliziun - Titel 4.5. 26-11-2000 01-01-2001 midada - Art. 24 26-11-2000 01-01-2001 revisiun totala - Art. 25 al. 2 25-09-2012 01-12-2012 midada - Art. 28 al. 1 31-08-2006 01-01-2007 midada 2006, 3327 Art. 29 31-08-2006 01-01-2007 revisiun totala 2006, 3327 Art. 29a 31-08-2006 01-01-2007 integraziun 2006, 3327 Art. 30 16-06-2010 01-01-2011 revisiun totala 2010, 2414 Art. 34 al. 2 16-06-2010 01-01-2011 midada 2010, 2414  12     	1. Disposiziuns generalas 	Art. 1 * Intent 	Art. 2 Egualitad da las schlattainas  	2. Possess funsil puril 	2.1. Dretg funsil puril 	Art. 3 Dretgs da precumpra chantunals 	Art. 3bis * …  	2.2. Fittanza agricula 	Art. 4 1. Dretg da prefittanza 	Art. 5 2. Dretg d'utilisaziun   	3. Furmaziun, cussegliaziun ed experiments agriculs 	3.1. Furmaziun professiunala agricula 	Art. 6 1. Princip 	Art. 7 2. Purschida da furmaziun  	3.2. Cussegliaziun agricula 	Art. 8 Cussegliaziun  	3.3. Experiments agriculs 	Art. 9 Experiments  	3.4. Disposiziuns cuminaivlas 	Art. 10 Contribuziuns   	4. Disposiziuns economicas 	4.1. En general 	Art. 11 1. Mesiras chantunalas 	Art. 12 2. Credits d'investiziun ed agid a manaschis  	4.2. Cultivaziun e protecziun da plantas 	Art. 13 Cultivaziun e protecziun da plantas  	4.3. Allevament, vendita d'animals ed assicuranza da muvel 	Art. 14 * 1. Allevament d'animals a) princip 	Art. 15 * … 	Art. 16 * … 	Art. 17 * 2. Vendita d'animals 	Art. 18 * … 	Art. 19 * … 	Art. 20 * … 	Art. 21 * … 	Art. 22 * …  	4.4. … * 	Art. 23 * …  	4.5. Economia da latg ed economia d'alp * 	Art. 24 * Economia da latg ed economia d'alp   	5. Finanziaziun, contribuziuns e taxas 	Art. 25 1. Finanziaziun 	Art. 26 2. Prestaziuns dal stadi a) contribuziuns 	Art. 27 b) restituziun 	Art. 28 3. Taxas ed indemnisaziuns  	6. Protecziun giuridica e disposiziuns penalas 	6.1. Protecziun giuridica 	Art. 29 * Meds legals 	Art. 29a * Fatgs da contribuziun  	6.2. Disposiziuns penalas 	Art. 30 * 1. Chastiabladad a) cuntravenziuns 	Art. 31 b) resalva d'ulteriuras disposiziuns penalas 	Art. 32 c) persunas giuridicas e societads 	Art. 33 d) surannaziun 	Art. 34 2. Cumpetenza e procedura   	7. Cumpetenza ed execuziun 	Art. 35 1. Cussegl grond 	Art. 36 2. Regenza 	Art. 37 3. Departament cumpetent 	Art. 38 4. Organisaziuns privatas 	Art. 39 5. Concordats  	8. Disposiziuns finalas e transitoricas 	Art. 40 Aboliziun dal dretg vertent 	Art. 41 Disposiziun transitorica 	Art. 42 Entrada en vigur   		2018-06-06T11:18:45+0200 	"7001 Chur" 	"Gesetzessammlung Kanton Graubünden"

element: Art. 1

element: Art. 3bis

element: Art. 17

element: Art. 19

element: Art. 20

element: Art. 21

element: Art. 22

element: Titel 4.4.

element: Art. 23

element: Titel 4.5.

element: Art. 24

element: Art. 28 al. 1

element: Art. 29

element: Art. 29a

element: Art. 14

element: Art. 15

element: Art. 30

element: Art. 34 al. 2

element: Art. 25 al. 2


canton: gr

title: Ordinaziun davart l'agricultura

pdf_content: Ordinaziun davart l'agricultura    910.050   Ordinaziun davart l'agricultura  dals 28-03-2000 (versiun dals 01-12-2012)  sa basond sin l'art. 15 al. 3 e 4 da la constituziun chantunala1) sco er sin l'art. 35 da la  lescha per mantegnair e promover l'agricultura2)  relaschada dal cussegl grond ils 28 da mars 20003)  1. Possess funsil puril  1.1. DRETG FUNSIL PURIL  Art.  1 1. Autoritads a) autoritads da permissiun  1 L'inspecturat  dal register  funsil  è cumpetent  per las permissiuns tenor la lescha   federala davart il dretg funsil puril (LDFP)4), particularmain: a) permissiuns d'excepziuns dal scumond da parcellaziun; b) permissiuns d'excepziuns dal scumond da partiziun reala; c) permissiuns da l'acquist da manaschis u bains immobigliars agriculs; d) permissiun da surpassaments da la limita d'impegnaziun. 2 L'inspecturat dal register funsil ordinescha las menziuns en il register funsil tenor  l'artitgel 86 LDFP. 3 La regenza po reglar la cumpetenza autramain.  Art.  2 b) ulteriuras autoritads 1 L'autoritad da surveglianza è il departament da giustia, segirezza e sanadad. Las   autoritads da stimaziun èn las cumissiuns da stimaziun.  1) L'ordinaziun sa basa per part sin l'art 32 al. 1 CC: Dal rest vegn applitgà l'art. 103 al. 1 e2  CC; DG 110.100  2) DG 910.000 3) M dals 14 da december 1999, 413; PCG 1999/2000, 939 4) CS 211.412.11  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://db.clex.ch/link/Bund/211.412.11/rm http://www.gr-lex.gr.ch/data/910.000/rm   910.050    Art.  3 2. Proceduras a) procedura da permissiun  1 L'autoritad da permissiun fa tut ils scleriments necessarissuenter che las dumondas  èn  vegnidas  inoltradas.  Ella  po  dumandar  in  cunrapport  da  l'uffizi  d'agricultura,  meglieraziun da structura e mesiraziun.1) *  Art.  4 * …  1.2. FITTANZA AGRICULA  Art.  5 Autoritad da permissiun 1 L'uffizi  d'agricultura2) è  cumpetent  per  las  permissiuns  tenor  la  lescha  federala  davart la fittanza agricula3), particularmain: a) permissiun da la cunvegna per ina durada da fittanza pli curta; b) permissiun da la cunvegna per ina cuntinuaziun da fittanza pli curta; c) permissiun da la fittanza en parcellas; d) permissiun dal tschains da fittanza per il manaschi agricul. 2 El è cumpetent da relaschar disposiz iuns da constataziun en il senn da l'artitgel  49  da la lescha federala davart la fittanza agricula.  Art.  6 Protesta 1 Cunter la fittanza supplementara  d'in  manaschi agricul  u d'in  bain immobigliar,   cunter il tschains da fittanza stipulà per singuls bains immobigliars  sco er cunter   indemnisaziuns per l'alpegiada pon far protesta tar l'uffizi d'agricultura4): a) la suprastanza da quella vischnanca, en la quala il manaschi agricul, il bain   immobigliar u parts da quel sa chattan; b) il post chantunal da controlla dals pretschs5); c) tar  fittanza  supplementara,  er  persunas che han in  interess  degn  da vegnir    protegì. 2 Il termin da protesta dura 3 mais.  Art.  7 * Cumpetenza da dretg civil 1 Per  cuntraversas  da  dretg  civil  en  fatgs  da  fittanza  valan  las  prescripziuns  dal   cudesch da procedura civila6).  1) ussa uffizi d'agricultura e da geoinfurmaziun 2) ussa uffizi d'agricultura e da geoinfurmaziun 3) CS 221.213.2 4) ussa uffizi d'agricultura e da geoinfurmaziun 5) Inspecturat dal register funsil e register da commerzi 6) CS 272  2    http://db.clex.ch/link/Bund/272/rm http://db.clex.ch/link/Bund/221.213.2/rm    910.050   2. Center da furmaziun e cussegliaziun agricula  2.1. FURMAZIUN PROFESSIUNALA AGRICULA  Art.  8 Purschida da furmaziun 1 La scola d'agricultura Plantahof sco center da furmaziun e cussegliaziun agricula   dal chantun organisescha la furmaziun professiunala agricula tenor las prescripziuns  da la confederaziun. En il center da furmaziun e cussegliaziun agricula Plantahof è  integrà in internat. 2 Cumplementarmain  a  la  confederaziun  promova  il  Plantahof  la  scolaziun  e  la   furmaziun supplementara e po organisar curs correspundents. 3 Il  manaschi  puril  stat  en  il  servetsch  dal  center  da  furmaziun  e  cussegliaziun   agricula.  Art.  9 Custs 1 L'instrucziun a la scola professiunala ed a la scola agricula è gratuita. 2 La regenza relascha las prescripziuns necessarias davart metter a quint ils ulteriurs   custs sco l'alimentaziun, l'alloschi, ils meds d'instrucziun e l'instrucziun per ils auters   tips da scola e per curs.  Art.  10 Surveglianza 1 La regenza surveglia la scola d'agricultura Plantahof. Ella relascha ils reglaments  necessaris.  Art.  11 Scolas extrachantunalas 1 Il chantun po sustegnair la scolaziun da professiuns agriculas spezialas en scolas  extrachantunalas. La regenza regla ils detagls.  2.2. SERVETSCH DA CUSSEGLIAZIUN AGRICULA  Art.  12 Incumbensas 1 Il  servetsch  da cussegliaziun  stat  a  disposiziun a  tut  ils  manaschis  agriculs.  El   organisescha  occurrenzas  da  furmaziun  supplementara  en  las  regiuns  da  cussegliaziun e cusseglia ils purs e las puras en dumondas d'economia da manaschi,  da tecnica da producziun, d'ecologia e d'economia purila.   3     910.050    Art.  13 Coordinaziun 1 Il servetsch da cussegliaziun coordinescha sias activitads cun las scolas e cun las  organisaziuns agriculas.  El regla  l'acziun  da singuls  cussegliaders  e cussegliaders  spezials.  2.3. DISPOSIZIUNS CUMINAIVLAS  Art.  14 Cumissiun 1 La regenza numna ina cumissiun da 5 fin 7 commembras e commembers per la   furmaziun e la cussegliaziun e designescha il presidi. Il temp d'uffizi dal presidi è  limità  a  4  onns.  Il  temp  d'uffizi  da  las  commembras  e  dals  commembers  da  la  cumissiun dura maximalmain 12 onns. 2 La cumissiun cusseglia il departament en dumondas da la scola, dal manaschi puril  sco er da la cussegliaziun.  Art.  15 Experiments 1 Per realisar experiments pratics po la regenza conceder contribuziuns.  Art.  16 Taxas 1 Per curs, per dietas, per cussegliaziuns pli grondas sco er per expertisas po vegnir   pretendida ina taxa adequata. La regenza è autorisada da relaschar la tariffa da taxas  correspundenta.  4       910.050   3. Disposiziuns economicas  3.1. CULTIVAZIUN E CONTRIBUZIUNS  Art.  17 Cultivaziun da terren nuncultivà, obligaziun da tolerar 1 Davart  las premissas  che giustifitgeschan  l'obligaziun  da tolerar  tenor la lescha  federala davart l'agricultura decida la suprastanza da la vischnanca, sin il territori da   la quala il terren nuncultivà sa chatta. Ella decida il medem mument davart il termin  per surpigliar la cultivaziun. 2 Cunter decisiuns da la suprastanza communala po vegnir fatg recurs entaifer 30 dis  tar l'uffizi d'agricultura.1) *  Art.  18 Cumpensaziun per prads ritgs da spezias 1 Il  chantun sustegna en il rom dal preventiv las mesiras da la confederaziun per   l'utilisaziun adattada da prads ritgs da spezias e da prads cun plantas raras. * 2 La  regenza  fixescha  las  tariffas  da  contribuziun;  ella  po  prescriver  surfatschas  minimalas.  Art.  19 Contribuziuns chantunalas independentas 1 En  il  senn  da  l'artitgel 11  da  la  lescha  d'agricultura  sustegna  la  regenza  cun  contribuziuns furmas da cultivaziun orientadas al martgà, adequatas a la natira dals  animals sco er favuraivlas a l'ambient, las qualas prendan resguard d'ina explotaziun  persistenta. 2 Per  quellas  furmas  da cultivaziun pon vegnir  concedidas cunzunt  contribuziuns  inizialas e da motivaziun en il senn suandant: 1. Sin fundament da l'artitgel 11 litera a da la lescha:  a) per sbassar ils custs da producziun; b) per stgaffir novs secturs da producziun e da manaschi; c) per stgaffir metodas d'utilisaziun e da producziun alternativas; d) per elavurar e commerzialisar products agriculs; e) per infurmaziun e reclama.  2. Sin fundament da l'artitgel 11 litera b da la lescha: a) per surpigliar pussaivladads da gudogn accessoric en l'agricultura; b) per prender mesiras per promover ina puraglia progressiva.  3. Sin fundament da l'artitgel 11 litera c da la lescha: a) per mantegnair razzas d'animals da niz e plantas grischunas; b) per  mantegnair  basas  da  viver,  cuntradas  cultivadas  ed  autras   particularitads agriculas. 3 Las contribuziuns vegnan concedidas normalmain per maximal 10 onns. 4 La regenza regla ils detagls.  1) ussa uffizi d'agricultura e da geoinfurmaziun   5     910.050    3.2. CREDITS D'INVESTIZIUN ED AGID A MANASCHIS  Art.  20 Cumpetenza 1 L'execuziun  da  l'agid  a  manaschis  e  dals  credits  d'investiziun  èn  chaussa  da  l'associaziun grischuna per credits a l'agricultura. 2 La regenza regla ils detagls.  3.3. SUPPLEMENTS DA FAMIGLIA  Art.  21 Cumpetenza 1 Cun  l'execuziun  da  la  lescha  federala  davart  ils  supplements  da  famiglia  en  l'agricultura1) vegn incumbensada la cassa da cumpensaziun dal chantun Grischun.  3.4. PROTECZIUN DA LAS AUAS EN L'AGRICULTURA  Art.  22 Execuziun 1 L'uffizi  d'agricultura2) exequescha  las  prescripziuns  dal  dretg  federal  per  la  protecziun da las auas ch'èn relevantas per l'agricultura. La regenza regla ils detagls.  4. Differentas disposiziuns  Art.  23 Posts spezialisads 1 Cun exequir la legislaziun è la regenza autorisada da designar ils posts spezialisads  necessaris.  Art.  24 Uffizi d'agricultura 1 L'uffizi d'agricultura3) sto surpigliar tut las incumbensas, per las qualas – tenor il  dretg federal e chantunal – nagin'autra  instanza è cumpetenta.  Spezialmain sto el   conceder las contribuziuns federalas en il rom da las premissas dal dretg federal sco  er ademplir las obligaziuns ch'èn colliadas cun quai.  Art.  25 Collavuraziun da las vischnancas 1 Las vischnancas retschertgan las datas dals manaschis agriculs, ch'èn necessarias  per exequir las disposiziuns federalas.  1) CS 836.1 2) ussa uffizi d'agricultura e da geoinfurmaziun 3) ussa uffizi d'agricultura e da geoinfurmaziun  6    http://db.clex.ch/link/Bund/836.1/rm    910.050   2 L'uffizi d'agricultura1) dat las directivas basegnaivlas per quai.  Art.  26 Custs da controlla 1 Ils custs per las controllas prescrittas en la lescha federala pon vegnir mess a quint   dal tuttafatg u per part als purs.  5. Disposiziuns finalas  Art.  27 Aboliziun dal dretg vertent 1 Il mument che questa ordinaziun entra en vigur vegn abolida l'ordinaziun davart   l'agricultura dals 26 da matg 19942).  Art.  28 Entrada en vigur 1 Questa ordinaziun entra en vigur ensemen cun la revisiun parziala da la lescha per   mantegnair e promover l'agricultura3).  1) ussa uffizi d'agricultura e da geoinfurmaziun 2) CUL 1994, 3159 3) 1. da schaner 2001   7     910.050    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 28-03-2000 01-01-2001 relasch emprima versiun - 13-06-2003 01-04-2004 Art. 3 al. 1 midada - 31-08-2006 01-01-2007 Art. 4 aboliziun 2006, 2006 31-08-2006 01-01-2007 Art. 17 al. 2 midada 2006, 5023 16-06-2010 01-01-2011 Art. 7 revisiun totala 2010, 4822 25-09-2012 01-12-2012 Art. 18 al. 1 midada -  8       910.050   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 28-03-2000 01-01-2001 emprima versiun - Art. 3 al. 1 13-06-2003 01-04-2004 midada - Art. 4 31-08-2006 01-01-2007 aboliziun 2006, 2006 Art. 7 16-06-2010 01-01-2011 revisiun totala 2010, 4822 Art. 17 al. 2 31-08-2006 01-01-2007 midada 2006, 5023 Art. 18 al. 1 25-09-2012 01-12-2012 midada -   9    	1. Possess funsil puril 	1.1. Dretg funsil puril 	Art. 1 1. Autoritads a) autoritads da permissiun 	Art. 2 b) ulteriuras autoritads 	Art. 3 2. Proceduras a) procedura da permissiun 	Art. 4 * …  	1.2. Fittanza agricula 	Art. 5 Autoritad da permissiun 	Art. 6 Protesta 	Art. 7 * Cumpetenza da dretg civil   	2. Center da furmaziun e cussegliaziun agricula 	2.1. Furmaziun professiunala agricula 	Art. 8 Purschida da furmaziun 	Art. 9 Custs 	Art. 10 Surveglianza 	Art. 11 Scolas extrachantunalas  	2.2. Servetsch da cussegliaziun agricula 	Art. 12 Incumbensas 	Art. 13 Coordinaziun  	2.3. Disposiziuns cuminaivlas 	Art. 14 Cumissiun 	Art. 15 Experiments 	Art. 16 Taxas   	3. Disposiziuns economicas 	3.1. Cultivaziun e contribuziuns 	Art. 17 Cultivaziun da terren nuncultivà, obligaziun da tolerar 	Art. 18 Cumpensaziun per prads ritgs da spezias 	Art. 19 Contribuziuns chantunalas independentas  	3.2. Credits d'investiziun ed agid a manaschis 	Art. 20 Cumpetenza  	3.3. Supplements da famiglia 	Art. 21 Cumpetenza  	3.4. Protecziun da las auas en l'agricultura 	Art. 22 Execuziun   	4. Differentas disposiziuns 	Art. 23 Posts spezialisads 	Art. 24 Uffizi d'agricultura 	Art. 25 Collavuraziun da las vischnancas 	Art. 26 Custs da controlla  	5. Disposiziuns finalas 	Art. 27 Aboliziun dal dretg vertent 	Art. 28 Entrada en vigur   		2018-06-06T04:42:20+0200 	"7001 Chur" 	"Gesetzessammlung Kanton Graubünden"

element: relasch

type: emprima versiun

element: Art. 3 al. 1

type: midada

element: Art. 4

type: aboliziun

element: Art. 17 al. 2

element: Art. 7

type: revisiun totala

element: Art. 18 al. 1


abbreviation: OCPAAgr

pdf_content: 910.150 - Ordinaziun davart la protecziun da las auas en l'agricultura (OCPAAgr)    910.150   Ordinaziun davart la protecziun da las auas en  l'agricultura (OCPAAgr)  dals 19-11-2019 (versiun dals 01-01-2020)  Sa basond sin l'art. 45 al. 1 da la constituziun chantunala1)  relaschada da la regenza ils 19 da november 2019  1. Fatgs generals  Art.  1 Object 1 Questa ordinaziun regla la protecziun da las auas en l'agricultura en ils suandants  secturs: a) flussiuns da ladim natiral e lur bilantschaziun; b) stabiliments d'aua persa ed installaziuns da magasinaziun (inclusiv conducts)   per ladim natiral; c) utilisaziun da ladim natiral (senza stabiliments tecnics per la preparaziun da   ladim natiral).  Art.  2 Coordinaziun da l'execuziun 1 Sche tant las disposiziuns davart la protecziun da las auas en l'agricultura sco er   ulteriuras  disposiziuns  davart  la  protecziun  da  las  auas  èn  applitgablas  en  fatgs   coerents,  coordineschan l'uffizi  d'agricultura e da geoinfurmaziun e l'uffizi  per la  natira e l'ambient l'execuziun e fixeschan las cumpetenzas.  2. Pretensiuns da construcziun envers il deposit da ladim natiral  Art.  3 Capacitad minimala da magasinaziun per local da deposit 1 Tar edifizis novs sco er tar midadas considerablas da stallas u da lur installaziuns  sto la capacitad minimala da magasinaziun per local da deposit satisfar al ladim che   resulta en il lieu respectiv.  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   910.150    2 L'uffizi  po  permetter  –  en  il  cas  singul  u  per  tschertas  gruppas  d'animals  –   divergenzas da la capacitad minimala da magasinaziun.  Art.  4 Capacitads minimalas da magasinaziun dal manaschi 1 La capacitad minimala da las installaziuns da magasinaziun per ladim natiral sto  vegnir concepida uschia, ch'ella ha plazza per la quantitad da puschina e da grascha   che resulta entaifer il temp fixà en l'alinea 2 ed en l'alinea 3. Ella vala mo per stallas  cun in temp d'occupaziun da passa 3 mais. 2 Per puschina:  Grischun (senza vals dal  sid)  Vals dal sid Dumber da mais  Zona da planira Zona da planira e da  collinas  4,0  Zona da collinas Zona da muntogna I 4,0  Zona da muntogna I Zona da muntogna II 5,0  Zona da muntogna II Zona da muntogna III 5,5  Zona da muntogna III Zona da muntogna IV 6,0  Zona da muntogna IV      6,5 3 Per grascha:  Grischun  (senza vals dal  sid)  Vals dal sid Dumber da  mais total  Da quai  almain  ladimers  Da quai max.  strom  Zona da  planira  Zona da  planira e da  collinas  4,0 3,0 1,0  Zona da  collinas  Zona da  muntogna I  4,0 3,0 1,0  Zona da  muntogna I  Zona da  muntogna II  5,0 3,0 2,0  Zona da  muntogna II  Zona da  muntogna III  5,5 3,0 2,5  Zona da  muntogna III  Zona da  muntogna IV  6,0 3,0 3,0  2       910.150   Grischun  (senza vals dal  sid)  Vals dal sid Dumber da  mais total  Da quai  almain  ladimers  Da quai max.  strom  Zona da  muntogna IV       6,5 3,5 3,0  4 En cas da relaziuns climaticas disfavuraivlas u da cundiziuns particularas en quai   che reguarda la cultivaziun da plantas po l'uffizi prescriver ina durada pli lunga.  Art.  5 Locals da deposit dal manaschi 1 Il  local  da  deposit  necessari  sto  vegnir  mess  a  disposiziun  cumplettamain  tras  locals  da  deposit  dal  manaschi.  En  cas  singuls  motivads  po  l'uffizi  reducir  per  maximalmain la mesadad la part dals locals da deposit dal manaschi sez.  Art.  6 Deposits da grascha 1 Per retegnair l'aua che resulta (precipitaziuns, aua da grascha) ston ils deposits da  grascha avair in allontanament da l'aua en ina puschinera u en in foss senza scul cun   in volumen d'utilisaziun d'almain 2,5 m³. 2 Per manaschis cun ina tratga da chavals, da nursas u da chauras poi – tenor las  prescripziuns da l'uffizi – vegnir desistì d'in allontanament da l'aua.  Art.  7 Tancs sutterrans 1 Tancs per puschina e per aua persa ston consister da materia sintetica u d'auter   material resistent a puschina. Tancs da metal sutterrans n'èn betg admess.  Art.  8 Plan d'allontanament da l'aua dal manaschi 1 Ils manaschis ston avair in plan d'allontanament da l'aua dal manaschi che mussa  tut  las installaziuns da magasinaziun,  particularmain ils locals da deposit,  tut  las   affluenzas e tut las deflussiuns sco er ils tancs ed ils recipients.  3. Protecziun materiala da las auas  Art.  9 Deposit temporar sco er cumpostadi da grascha e cumpostadi a l'ur  dal champ  1 Il deposit temporar da grascha sin il champ è admess durant maximalmain 8 emnas  en  ils  secturs  da  protecziun  da  las  auas  üB ed  Au/Ao.  Durant  la  perioda  senza  vegetaziun, en cas da periclitaziun da las auas ed en las zonas da protecziun da l'aua   sutterrana S2 ed S3 è el scumandà.   3     910.150    2 Igl è permess da far mantuns per cumpostar grascha e per cumpostar a l'ur dal   champ en ils secturs da protecziun da las auas üB ed Au/Ao mo durant la perioda  cun vegetaziun e maximalmain per 1 onn,  premess che las auas na vegnian betg  periclitadas. En las zonas da protecziun da l'aua sutterrana S2 ed S3 èsi scumandà da  far tals mantuns per cumpostar grascha e per cumpostar a l'ur dal champ.  Art.  10 Limitas da grevezzas 1 La grevezza maximala da las surfatschas utilisadas,  sin  las qualas  ins po bittar   grascha u puschina, cun envernantas da ladim (EnvL) importa: a) en la zona da planira 2,5 EnvL/ha surfatscha utilisada b) en la zona da collinas 2,1 EnvL/ha surfatscha utilisada c) en la zona da muntogna I 1,8 EnvL/ha surfatscha utilisada d) en la zona da muntogna II 1,6 EnvL/ha surfatscha utilisada e) en la zona da muntogna III 1,4 EnvL/ha surfatscha utilisada f) en la zona da muntogna IV 1,1 EnvL/ha surfatscha utilisada 2 Las  limitas  per  las  envernantas  da  ladim  ston  vegnir  observadas  sin  l'entir   manaschi.  Per  surfatschas singulas vegnan calculadas las limitas da grevezza sin  fundament da las recumandaziuns dals instituts da perscrutaziun pertutgant il ladim.  4       910.150   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-11-2019 01-01-2020 relasch emprima versiun 2019-027   5     910.150    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-11-2019 01-01-2020 emprima versiun 2019-027  6     	1. Fatgs generals 	Art. 1 Object 	Art. 2 Coordinaziun da l'execuziun  	2. Pretensiuns da construcziun envers il deposit da ladim natiral 	Art. 3 Capacitad minimala da magasinaziun per local da deposit 	Art. 4 Capacitads minimalas da magasinaziun dal manaschi 	Art. 5 Locals da deposit dal manaschi 	Art. 6 Deposits da grascha 	Art. 7 Tancs sutterrans 	Art. 8 Plan d'allontanament da l'aua dal manaschi  	3. Protecziun materiala da las auas 	Art. 9 Deposit temporar sco er cumpostadi da grascha e cumpostadi a l'ur dal champ 	Art. 10 Limitas da grevezzas   		2019-11-19T15:25:51+0100 	"7001 Chur" 	"Gesetzessammlung Kanton Graubünden"


pdf_content: Reglament davart l'incassament da taxas per cussegliaziuns dal Plantahof    910.175   Reglament davart l'incassament da taxas per cussegliaziuns  dal Plantahof *  dals 12-08-2003 (versiun dals 01-03-2018)  sa basond sin l'art. 16 da l'ordinaziun davart l'agricultura dal chantun Grischun1)  relaschà da la regenza ils 12 d'avust 2003  Art.  1 Princip 1 Il Plantahof incassa taxas per sias cussegliaziuns. *  Art.  2 Taxas 1 Las taxas sa mesiran tenor il temp impundì. 2 Per calcular il temp impundì èn decisivs il temp da cussegliaziun sco er il temp  duvrà per las preparativas e per l'elavuraziun posteriura. 3 Cussegliaziuns che vegnan fatgas per telefon e che duran damain che 30 minuts na   vegnan betg messas a quint.  Art.  3 Cussegliaziuns d'interess preponderantamain public (categoria 1) 1 Cussegliaziuns  d'interess  preponderantamain  public  èn  gratuitas.  Sut  questa  categoria crodan spezialmain cussegliaziuns dals sequents secturs: a) cussegliaziun executiva per ils secturs dals dretgs davart la protecziun da las   auas, davart la protecziun dals animals e davart la protecziun da l'ambient; b) cussegliaziuns  en  stretga  collavuraziun  cun  uffizis  chantunals,  cun   vischnancas e cun organisaziuns agriculas; c) cussegliaziuns da gruppas e visitaziuns da la cultira.  1) DG 910.050  * tabellas da las modificaziuns a la fin dal relasch   1   https://www.gr-lex.gr.ch/data/910.050/rm   910.175    Art.  4 Cussegliaziuns d'interess parzialmain public (categoria 2) 1 La taxa per cussegliaziuns d'interess parzialmain public importa 54 francs per ura   inclusiv  la  taglia  sin  la  plivalur.  Sut  questa  categoria  crodan  spezialmain  cussegliaziuns dals sequents secturs: a) gestiun e gestiun budgetara; b) dretg funsil e dretg da fittanza en l'agricultura; c) tecnica da producziun, construir favuraivel; d) collavuraziun tranter manaschis; e) producziuns da bio, SORA, SAFA e da labels; f) transfurmaziuns da manaschis en il rom da las novas mesiras da la politica   agrara; g) surdadas da manaschis.  Art.  5 Cussegliaziuns d'interess privat (categoria 3) 1 La taxa per cussegliaziuns da plain interess da l'incumbensader importa 97 francs  per ura inclusiv la taglia sin la plivalur.  Sut questa categoria crodan spezialmain   cussegliaziuns dals sequents secturs: a) stimaziun da donns; b) expertisas per persunas privatas, autoritads e dretgiras; c) lavur da project per incarica.  Art.  6 Expensas 1 Expensas che stattan directamain en connex cun ina cussegliaziun vegnan messas a  quint a l'incumbensader (copias, documents da registraziun e da contracts e.u.v.).  Art.  7 Temp da viadi e custs da viadi 1 Per il temp da viadi e per las spesas da viadi vegn messa a quint ina pauschala da  30 francs per visita d'in manaschi.  Art.  8 Clausula da basegnusadad 1 En cas d'ina evidenta basegnusadad po il directur da la cussegliaziun relaschar las  taxas totalmain u parzialmain.  Art.  9 Entrada en vigur 1 Quest reglament  entra  en vigur  il  1.  da settember 2003.  Sin quest termin  vegn  abolida la tariffa da taxas per la cussegliaziun agricula dals 15 d'avust 19951).  1) CUL 1995, 3428  2       910.175   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 12-08-2003 01-09-2003 relasch emprima versiun - 27-02-2018 01-03-2018 titel dal relasch midada 2018-004 27-02-2018 01-03-2018 Art. 1 al. 1 midada 2018-004   3     910.175    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 12-08-2003 01-09-2003 emprima versiun - titel dal relasch 27-02-2018 01-03-2018 midada 2018-004 Art. 1 al. 1 27-02-2018 01-03-2018 midada 2018-004  4     	Art. 1 Princip 	Art. 2 Taxas 	Art. 3 Cussegliaziuns d'interess preponderantamain public (categoria 1) 	Art. 4 Cussegliaziuns d'interess parzialmain public (categoria 2) 	Art. 5 Cussegliaziuns d'interess privat (categoria 3) 	Art. 6 Expensas 	Art. 7 Temp da viadi e custs da viadi 	Art. 8 Clausula da basegnusadad 	Art. 9 Entrada en vigur  		2018-06-06T11:39:38+0200 	"7001 Chur" 	"Gesetzessammlung Kanton Graubünden"

element: titel dal relasch

element: Art. 1 al. 1


pdf_content: Disposiziuns executivas tar l'associaziun grischuna per credits a l'agricultura    910.400   Disposiziuns executivas tar l'associaziun grischuna per  credits a l'agricultura  dals 22-05-2001 (versiun dals 31-05-2001)  sa basond sin l'art. 20 da l'ordinaziun chantunala d'agricultura dals 28 da mars 20001)  relaschadas da la regenza ils 22 da matg 2001  Art.  1 Post executiv 1 L'execuziun  da  l'agid  a  manaschis  e  dals  credits  d'investiziun  è  la  chaussa  da  l'associaziun grischuna per credits a l'agricultura (numnada qua sutvart associaziun  per credits). 2 Ils statuts da l'associaziun per credits ston vegnir approvads da la regenza. 3 Ils  princips  da  la  lescha  davart  las  finanzas2) valan  confurm  al  senn  per  l'associaziun per credits, sch'i n'existan betg disposiziuns spezialas.  Art.  2 Surveglianza 1 L'autoritad chantunala da surveglianza è il departament. 2 Il departament examinescha ed approvescha il rapport da gestiun ed il quint annual  da  l'associaziun  per  credits  avant  che  quels  vegnan  preschentads  a  la  radunanza  generala. Per questa examinaziun pon ins pretender l'agid da la controlla da finanzas. 3 Il departament è autorisà da prender invista da tut temp dals cudeschs da fatschenta   e protocols da l'associaziun per credits e da relaschar las directivas per la gestiun en  il rom da la lescha federala3), da l'ordinaziun davart l'agid a manaschis4) sco er da  l'ordinaziun davart las megliuraziuns structuralas5). 4 Sco organ da controlla da l'associaziun per credits po vegnir designada la controlla   chantunala da finanzas. 5 Al  departament  ston  vegnir  consegnadas  las  decisiuns  davart  ils  credits  d'investiziun e davart l'agid al manaschi.  1) DG 910.050 2) DG 710.100 3) CS 910.1 4) CS 914.11 5) CS 913.1  * tabellas da las modificaziuns a la fin dal relasch   1   http://www.gr-lex.gr.ch/data/910.050/rm http://db.clex.ch/link/Bund/913.1/rm http://db.clex.ch/link/Bund/914.11/rm http://db.clex.ch/link/Bund/910.1/rm http://www.gr-lex.gr.ch/data/710.100/rm   910.400    Art.  3 Procedura 1 La procedura avant l'associaziun per credits sa drizza tenor ils statuts e tenor la  lescha federala4), l'ordinaziun davart l'agid a manaschis5) sco er l'ordinaziun davart  las megliuraziuns structuralas6). L'associaziun per credits po prescriver expertisas.  Art.  4 Attribuziun da meds federals per credits d'investiziun 1 L'associaziun per credits drizza las dumondas per pajaments da meds federals per   conceder  credits  d'investiziun  ad uras  per  in  onn chalendar  a  l'uffizi  federal  per   l'agricultura e quai en il senn da l'ordinaziun dal cussegl federal7).  Art.  5 Credits d'investiziun dal chantun 1 Ils  meds  chantunals  per  permetter  credits  d'investiziun  chantunals  ston  vegnir  concedids  per  regla  tenor  las  directivas  da  la  lescha  federala 8) e  da  l'ordinaziun  davart  las  megliuraziuns  structuralas9).  Excepziuns  èn  be  permessas,  sche  las  relaziuns spezialas en l'agricultura dal chantun Grischun pretendan quai. 2 Ils credits d'investiziun chantunals ston vegnir administrads separadamain. Il debit   vers il chantun s'augmenta per las bunificaziuns dal tschains annualas. 3 Las quotas d'amortisaziun entradas d'emprests da daners sco er da la rendita dal  tschains dals meds betg emprestads pon puspè vegnir impundidas per conceder novs  credits.  Art.  6 Attribuziun da meds per l'agid al manaschi 1 Tar  l'agid  al  manaschi  sto  il  chantun  sa  participar  a  la  procuraziun  dals  meds   finanzials.  Sch'ils  meds da l'associaziun per credits che stattan a  disposiziun per  l'agid  al  manaschi  na  tanschan  betg  per  retrair  ils  meds  federals  necessaris,  sto  vegnir inoltrada al departament ad uras ina dumonda per metter a disposiziun la part   chantunala dals meds.  Art.  7 Custs d'administraziun 1 L'associaziun per credits metta  a  quint  al  chantun ils  custs  per l'administraziun  chaschunada dals credits d'investiziun. 2 Ils  custs  d'administraziun  per  l'agid  al  manaschi  vegnan  pajads  en  la  sequenta  successiun: 1. rendita dals tschains dals meds per l'agid al manaschi; 2. rendita dals tschains or dal fond da reserva per retrair novs meds federals; 3. il fond da reserva per retrair novs meds federals.  4) CS 910.1 5) CS 914.11 6) CS 913.1 7) CS 914.11 8) CS 910.1 9) CS 913.1  2    http://db.clex.ch/link/Bund/913.1/rm http://db.clex.ch/link/Bund/910.1/rm http://db.clex.ch/link/Bund/914.11/rm http://db.clex.ch/link/Bund/913.1/rm http://db.clex.ch/link/Bund/914.11/rm http://db.clex.ch/link/Bund/910.1/rm    910.400   Art.  8 Perditas 1 L'associaziun per credits orientescha il departament e la controlla da finanzas ad  uras davart perditas che smanatschan directamain. 2 Perditas che ston vegnir  purtadas dal chantun en il senn da la lescha federala1),  metta l'associaziun per credits a quint da cas a cas.  Art.  9 Experts 1 Il  departament  designescha  ils  experts  per  l'examinaziun  e  l'expertisa  da  las  dumondas  per  l'agid  al  manaschi  e  per  ils  credits  d'investiziun  en  il  senn  da   l'ordinaziun dal cussegl federal2). La suprastanza da l'associaziun per credits ha il  dretg da far propostas.  Art.  10 1 Questas disposiziuns executivas entran en vigur cun la publicaziun3).  1) CS 910.1 2) CS 910.1 3) 31 da matg 2001   3   http://db.clex.ch/link/Bund/910.1/rm http://db.clex.ch/link/Bund/910.1/rm   910.400    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 22-05-2001 31-05-2001 relasch emprima versiun -  4       910.400   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 22-05-2001 31-05-2001 emprima versiun -   5    	Art. 1 Post executiv 	Art. 2 Surveglianza 	Art. 3 Procedura 	Art. 4 Attribuziun da meds federals per credits d'investiziun 	Art. 5 Credits d'investiziun dal chantun 	Art. 6 Attribuziun da meds per l'agid al manaschi 	Art. 7 Custs d'administraziun 	Art. 8 Perditas 	Art. 9 Experts 	Art. 10  		2018-06-06T01:24:47+0200 	"7001 Chur" 	"Gesetzessammlung Kanton Graubünden"


pdf_content: Dretg da prefittanza per alps e dretg d'utilisaziun per petents extrachantunals    910.810   Dretg da prefittanza per alps e dretg d'utilisaziun per  petents extrachantunals  dals 03-09-1996 (versiun dals 03-09-1996)  concludì da la regenza ils 3 da settember 1996  Art.  1 1 Tenor l'artitgel 4 alinea 3 da la lescha d'agricultura dals 25 da settember 1994 vala  per il dretg da prefittanza il suandant termin: «Alps che stattan a disposiziun per la  fittanza ston – sch'ina midada da fittadin è previsa – vegnir publitgadas da l'affittader   en il fegl uffizial dal chantun fin il 1. d’avust.»  Art.  2 1 Tenor l’artitgel 5 alinea 2 da la lescha d'agricultura vala per il dretg da giudida il  sundant  temin:  «A petents  extrachantunals  dastgan  vegnir  concedids  dretgs  per  l'alpegiaziun da muvel pir suenter il 1. da favrer.»  Art.  3 1 Quest conclus da la regenza remplazza quel dals 23 da november 1987, protocol nr.  30071).  1) CUL 1987, 1924  * tabellas da las modificaziuns a la fin dal relasch   1     910.810    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 03-09-1996 03-09-1996 relasch emprima versiun -  2       910.810   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 03-09-1996 03-09-1996 emprima versiun -   3    	Art. 1 	Art. 2 	Art. 3  		2018-06-06T01:24:26+0200 	"7001 Chur" 	"Gesetzessammlung Kanton Graubünden"


pdf_content: Ordinaziun davart la producziun da muvel    912.010   Ordinaziun davart la producziun da muvel  dals 28-03-2000 (versiun dals 01-01-2008)  sa basond sin l'art. 15 al. 3 e 4 da la constituziun chantunala1) sco er sin l'art. 35 da la  lescha per mantegnair e promover l'agricultura2)     relaschada dal cussegl grond ils 28 da mars 20003)  1. Allevament d'animals e promoziun da la producziun da muvel  Art.  1 Egualitad da las schlattainas 1 Las  indicaziuns  davart  las  persunas,  las  funcziuns  e  las  professiuns  en  questa  ordinaziun sa refereschan a domaduas schlattainas, uschenavant ch'i na resulta nagut  auter or dal senn da questa ordinaziun.  Art.  2 * …  Art.  3 Cumissiun per la producziun da muvel 1 La regenza fixescha ina cumissiun per la producziun da muvel da maximalmain set  commembers  e  designescha il  president.  Il  temp d'uffizi  dal president è limità  a  quatter onns. Il temp d'uffizi dals commembers da la cumissiun dura maximalmain  dudesch onns. 2 Las differentas  organisaziuns  da producziun da muvel  ston vegnir  resguardadas  commensuradamain. 3 La  cumissiun  per  la  producziun  da  muvel  giuditgescha  las  dumondas  da  l'allevament, da la tratga e da la vendita da muvel e fa eventualmain propostas al   departament cumpetent.  1) en la nova CC, art. 32 al. 1; DG 110.100 2) DG 910.000 3) M dals 14 da december 1999, 413; PCG 1999/2000, 939  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://www.gr-lex.gr.ch/data/910.000/rm   912.010    Art.  4 Exposiziuns chantunalas 1 La regenza è autorisada d'organisar exposiziuns da muvel e da colliar quellas sche  pussaivel cun ina exposiziun agricula generala.  Art.  5 Contribuziuns per exposiziuns 1 Il  chantun  po  pajar  contribuziuns  per  exposiziuns  d'animals  e  preschentaziuns  d'animals da muntada regiunala e surregiunala.  Art.  6 Mesiras cumplementaras 1 Per  mesiras  spezialas  che  promovan  l'allevament  u  la  tratga  da  muvel  gross  e  muvel manidel sco er da chavals po il chantun prestar contribuziuns.  Art.  7 Fixaziun da las contribuziuns 1 Il cussegl grond fixescha il credit total annual per las contribuziuns en il senn dals  artitgels 4 fin 6. 2 La regenza regla ils detagls.  Art.  8 Vendita da muvel 1 Il chantun promova la vendita d'animals da niz e sa participescha a las mesiras da   vendita da muvel da la confederaziun. 2 El  po  prestar  contribuziuns  per  survegliar  il  martgà,  per  la  propaganda  e  per   mesiras  che  distgargian  il  martgà.  Segns  caracteristics  da  qualitad  pon  vegnir   resguards spezialmain. 3 El po surdar la realisaziun da questas mesiras ad in'organisaziun agricula.cula.  Art.  9 Register dals martgads 1 L'uffizi d'agricultura1) fa – suenter avair consultà ils circuls interessads – in register  annual dals martgads da muvel da niz e da products agriculs. 2 Suenter  mintga  martgà  registrà  en  il  register  dals  martgads  sto  la  vischnanca  annunziar a l'uffizi d'agricultura il dumber dals animals manads al martgà.  2. Disposiziuns transitoricas  Art.  10 * …  Art.  11 * …  1) ussa uffizi d'agricultura e da geoinfurmaziun  2       912.010   3. Disposiziuns finalas  Art.  12 Aboliziun dal dretg vertent 1 Per  quel  termin  che  quest'ordinaziun  entra  en  vigur,  vegn  l'ordinaziun  davart   l'allevament, la vendita e l'assicuranza da muvel dals 26 da matg 19941) abolida.  Art.  13 Entrada en vigur 1 Questa ordinaziun entra en vigur ensemen cun la revisiun parziala da la lescha per   mantegnair e promover l'agricultura2).  1) CUL 1994, 3170 2) 1. da schaner 2001   3     912.010    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 28-03-2000 01-01-2001 relasch emprima versiun - 18-04-2007 01-01-2008 Art. 2 aboliziun - 18-04-2007 01-01-2008 Art. 10 aboliziun - 18-04-2007 01-01-2008 Art. 11 aboliziun -  4       912.010   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 28-03-2000 01-01-2001 emprima versiun - Art. 2 18-04-2007 01-01-2008 aboliziun - Art. 10 18-04-2007 01-01-2008 aboliziun - Art. 11 18-04-2007 01-01-2008 aboliziun -   5    	1. Allevament d'animals e promoziun da la producziun da muvel 	Art. 1 Egualitad da las schlattainas 	Art. 2 * … 	Art. 3 Cumissiun per la producziun da muvel 	Art. 4 Exposiziuns chantunalas 	Art. 5 Contribuziuns per exposiziuns 	Art. 6 Mesiras cumplementaras 	Art. 7 Fixaziun da las contribuziuns 	Art. 8 Vendita da muvel 	Art. 9 Register dals martgads  	2. Disposiziuns transitoricas 	Art. 10 * … 	Art. 11 * …  	3. Disposiziuns finalas 	Art. 12 Aboliziun dal dretg vertent 	Art. 13 Entrada en vigur   		2018-06-06T01:24:05+0200 	"7001 Chur" 	"Gesetzessammlung Kanton Graubünden"

element: Art. 2

element: Art. 10

element: Art. 11